wickkiey/tamil-wikipedia-markdown huggingface dataset:
# சரோஜினி புல்லா ரெட்டி


**சரோஜினி புல்லா ரெட்டி** (*Sarojini Pulla Reddy*)(1923-2013) என்பவர் ஐதராபாத்து மாநகராட்சியின் இரண்டாவது பெண் மாநகரத் தந்தை ஆவார். இவர் இந்தியத் தேசிய காங்கிரசு கட்சியின் மூத்த தலைவரும் ஆந்திரப் பிரதேசத்தின் முன்னாள் அமைச்சரும் ஆவார்.  

## ஆரம்ப கால வாழ்க்கை
சரோஜினி புல்லா ரெட்டி 22 பிப்ரவரி 1923 அன்று ஐதராபாத் மாநிலத்தின் (தற்போது தெலங்காணா) மகபூப்நகரில் கொண்டா ரெட்டி மற்றும் அனுசுயா ரெட்டிக்கு மகளாகப் பிறந்தார்.  

## பணி
சரோஜினி புல்லா ரெட்டி 1963-ல் இந்தியத் தேசிய காங்கிரசு கட்சியில் சேர்ந்தார். 1964-ல் நகராட்சி தேர்தலில் போட்டியிட்டு வென்றார். இவர் 1965 முதல் 1966 வரை ஐதராபாத்து மாநகராட்சியின் இரண்டாவது பெண் மாநகரத்தந்தையாக இருந்தார். இவர் 1967 மற்றும் 1972-ல் மலக்பேட் சட்டமன்றத் தொகுதியிலிருந்து இரண்டு முறை ஆந்திரப் பிரதேச சட்டமன்றத்திற்கு உறுப்பினராகத் தேர்ந்தெடுக்கப்பட்டார். ஆனால் 1978-ல் 1,000 வாக்குகள் வித்தியாசத்தில் தோல்வியடைந்தார். 1975-ல் ஐதராபாத் நகர்ப்புற மேம்பாட்டு ஆணையத்தின் முதல் தலைவரானார். இவர் 1979-ல் அப்போதைய முதல்வர் மாரி சென்னா ரெட்டியால் சட்ட சபைக்குப் பரிந்துரைக்கப்பட்டு அமைச்சரவையில் சேர்க்கப்பட்டார்.  

சரோஜினி புல்லா ரெட்டி 1978-82க்கு இடையில் தங்குதுரி அஞ்சய்யா, பவனம் வெங்கடராமி ரெட்டி மற்றும் கோட்லா விஜய பாஸ்கர ரெட்டி ஆகியோரின் அமைச்சரவையில் நகராட்சி நிர்வாகம், தகவல் மற்றும் மக்கள் தொடர்பு மற்றும் பெண்கள் மற்றும் குழந்தைகள் நலத்துறை அமைச்சராக பணியாற்றினார்.  

ஐதராபாத்து காங்கிரசு குழுவின் தலைவராகப் பதவியேற்ற முதல் பெண் ரெட்டி ஆவார். இவர் ஜலகம் வெங்கல ராவ் பொறுப்பேற்ற காலத்தில் ஆந்திரப் பிரதேச காங்கிரசு குழுவின் பொதுச் செயலாளராகப் பணியாற்றினார். பின்னர், இவர் அடுத்தடுத்த தலைவர்களின் கீழ் ஆந்திரப் பிரதேச காங்கிரசின் துணைத் தலைவராக இருந்தார். 2001-ல் கட்சியின் உயர்ந்த கொள்கை உருவாக்கும் அமைப்பான காங்கிரசு செயற்குழு உறுப்பினராக இருந்தார்.  

## தனிப்பட்ட வாழ்க்கை
சரோஜினி ரெட்டி 1945-ல் மருத்துவர் புல்லா ரெட்டி போலம்பள்ளியை மணந்தார். இத்தம்பதியருக்கு ஒரு மகன் இருந்தார். கணையப் புற்றுநோயின் காரணமாக சரோஜினி பிப்ரவரி 3, 2013 அன்று போவன்பல்லி இல்லத்தில் இறந்தார்.
# அஜிதா ஜெயராஜன்


**அஜிதா ஜெயராஜன்** (*Ajitha Jayarajan*)(பிறப்பு 2 அக்டோபர் 1965) என்பவர் இந்தியா அரசியல்வாதியும் கேரளாவின் முன்னாள் நகரத் தந்தையும் ஆவார். இவர் கேரளாவின் திருச்சூர் நகரத்தைச் சேர்ந்த இந்தியப் பொதுவுடைமைக் கட்சி (மார்க்சிஸ்ட்) அரசியல்வாதி ஆவார். நவம்பர் 2015-ல் நடைபெற்ற திருச்சூர் மாநகராட்சி தேர்தலில் போட்டியிட்டு ஆறாவது மாநகரத் தந்தையானார்.
# சேவர்கி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | சரண்கௌடா சித்ராமய்யா | சுயேச்சை |
| 1962 | நீல்கந்தப்பா சர்ணப்பா போஜ்ராஜ் | இந்திய தேசிய காங்கிரஸ் |
| 1967 | எஸ். சித்ராம்கௌடா | சுதந்திராக் கட்சி |
| 1972 | ஓ. எஸ். நாராயண் சிங் | இந்திய தேசிய காங்கிரஸ் |
| 1978 | தரம்சிங் நாராயண் சிங் | இந்திரா காங்கிரஸ் |
| 1983 | இந்திய தேசிய காங்கிரஸ் |  |
| 1985 |  |  |
| 1989 |  |  |
| 1994 |  |  |
| 1999 |  |  |
| 2004 |  |  |
| 2008 | தொட்டப்பகௌடா சிவலிங்கப்பகௌடா பாட்டீல் நாரிபோல் | பாரதிய ஜனதா கட்சி |
| 2013 | அஜய் தரம் சிங் | இந்திய தேசிய காங்கிரஸ் |
| 2018 |  |  |
| 2023 | } |  |
# சாங் நடனம்

**சாங் நடனம்** (*Chang dance*) என்பது இந்தியாவின் ராஜஸ்தானைச் சேர்ந்த ஒரு நாட்டுப்புற நடனம் ஆகும். இது *தமல்*, *டஃப்* நடனம் என்றும் குறிப்பிடப்படுகிறது, மேலும், தீமையை தோற்கடிப்பதற்காக அதே பெயரில் இந்து பண்டிகையின் போது *ஹோலி நடனம்* ஆடப்படுகிறது. இது ஆண்களால் ஆடப்படும் ஒரு குழு நடனம் ஆகும், *சாங்* வாத்தியத்தின் தாள ஓசைக்கேற்ப, நடனக் குழுவினரால் ஆரவாரமாக பாடல்களைப் பாடி ஆடப்படுகிறது.  

இது ராஜஸ்தானின் ஷேகாவதி பகுதியில் இருந்து உருவானது என்று சொல்லப்படுகிறது. இந்த நடன காலம் மகா சிவராத்திரி திருவிழாவில் தொடங்கி ஹோலி பண்டிகைக்கு மறுநாள் *துலாந்தி* அன்று முடிவடைகிறது. இந்த நாட்டுப்புற நடனத்தில் பயன்படுத்தப்படும் நாட்டுப்புற பாடல்கள் *தமால்* என்று அழைக்கப்படுகின்றன. எல்லா ஆண்களும் சேர்ந்து பாடுகிறார்கள் மற்றும் நடனம் ஆடுகிறார்கள், இதற்கிடையில், சிலர் *சங்* என்று அழைக்கப்படும் நாடகங்களையும் பிரதிநிதித்துவப்படுத்துகிறார்கள்.  

## கருவிகள்

- சாங், அல்லது, டஃப் என்பது ஒரு வகையான டம்பூரின் - நாட்டுப்புற நடன வடிவத்துடன் பெயரிடப்பட்ட இந்த இசைக்கருவி பொதுவாக மர வட்டு கொண்டது. ஆரம் கொண்டது. ஆண் செம்மறி ஆட்டின் தோலால் ஒரு பக்கத்தில் மூடப்பட்டிருக்கும். மஞ்சள் மற்றும் பிற நறுமண பூச்சுக்கள் இதில் செய்யப்படுகின்றன. சில வகையான ஓவியங்களும் அதில் வரையப்பட்டுள்ளன.
- சிலம்பம் என்பது வட்டமான வடிவத்தில் இருக்கும் தட்டையான அல்லது குவிந்த உலோகம் ஆகும். இது, பொதுவாக வெண்கலம் அல்லது இரும்பு கொண்டு செய்யப்படுகிறது. இந்த கருவி, ராக் தேதியில் பயன்படுத்தப்படுகிறது.
- புல்லாங்குழல் - இது இயற்கையான மூங்கில் மரத்திலிருந்து உருவாக்கப்பட்டது. மூங்கிலின் உள்ள பேல்ஸ் அகற்றப்பட்டு, எட்டு துளைகள் செய்யப்படுகின்றன. எல்லாவற்றிலும் முதல் துளைகள் வாயில் வைத்து ஊதுவதற்கு பயன்படுத்தப்படுகிறது. மீதமுள்ள ஏழு துளையிலிருந்து வெவ்வேறு ஒலிகளைப் பெற முடிகிறது.
- குங்குரூ என்பது, பாரம்பரிய இந்திய நடனக் கலைஞர்களின் கால்களில் கட்டப்பட்ட ஒரு சலங்கை ஆகும்.
- டிரம்ஸ் மற்றும் பிற கருவிகளும் தற்போது பயன்பாட்டில் உள்ளன.

### சாங் நடனத்தின் நேரம்
சாங் நடனம் இந்தியாவின் திருவிழாவான மஹாசிவராத்திரியில் தொடங்கி அந்த மாதம் முழுவதும் இரவும் பகலும் கொண்டாடப்படுகிறது. இது, ஹோலி பண்டிகையின் கடைசியில் முடிவடைகிறது. விவசாயம் மற்றும் வீட்டு வேலைக்குப் பிறகு மக்கள் 'சௌக்' என்று அழைக்கப்படும் கிராமத்தில் உள்ள ஒரு மைதானத்தில் கூடி, இந்த நடனத்தை அனுபவிக்கிறார்கள்.  

### சாங் நடனத்தின் பகுதி
சாங் நடன நிகழ்வு ராஜஸ்தான் முழுவதும் உள்ளது. ஆனால் இந்த முக்கிய பகுதியான ஷேகாவதி பகுதியில் இந்த நடனம் மிகவும் ஒழுக்கமானதாகவும், நிதியுதவியுடன் கூடிய முறையாகவும் உள்ளது. இந்த நடனம் பொதுவாக ராஜஸ்தானின் எல்லை மாவட்டங்களில் காணப்படுகிறது.
# ரபாபி


**ரபாபி** (Rababi) என்பது ரபாப் கருவியை வாசிப்பவரைக் குறிக்கப் பயன்படுத்தப்படும் சொல் ஆகும்.  

சீக்கிய வழிபாட்டு பாரம்பரியத்தில், மூன்று வகையான இசைக்கலைஞர்கள் உள்ளனர். அவர்கள் முறையே, ராபிஸ், ராகிஸ் மற்றும் தாதிஸ் என்று அழைக்கப்படுகின்றனர். இவை அனைத்தும் சீக்கிய குருக்களின் காலத்தில் செழித்து வளர்ந்தன. இவர்களின் சந்ததியினர் அனைத்து 10 குருக்களுக்கும் ரபாபிகளாக இருந்தனர், இவர்கள் ரபாப் இசையை உயிர்ப்புடன் வைத்தனர்.  

## வரலாறு
கி.பி முதல் நூற்றாண்டின் இந்திய கோயில் கலை, காந்தார வீணையை சித்தரித்தது, இருப்பினும் இந்தியாவில் ரபாபின் மூதாதையர் அதே பெயரில் ஒரு வீணையை உருவாக்கினர். அது, பாரசீக கருவியாக இருக்கலாம் என்று சொல்லப்படுகிறது. அதன்பிறகு, ரபாப், அதன் பல்வேறு வடிவங்களில், மேற்கு, மத்திய, தெற்கு மற்றும் தென்கிழக்கு ஆசியா முழுவதும் பெருகியது. வட இந்தியாவின் ஹிந்துஸ்தானி பாரம்பரிய இசையில் ரபாப்கள் பயன்படுத்தப்படுகின்றன.  
குருநானக் சீக்கிய ரபாபி பாரம்பரியத்தை பாய் மர்தானாவை தனது துணையாக ஈடுபடுத்திக் கொண்டார். முஸ்லீம் பாடகர்கள் முன்பு *மிராசி* என்று அழைக்கப்பட்டனர், அவர்கள் ரபாபில் இசைத்ததால் 'நானக் *ரபாபி' என்று* பெயர் சூட்டப்பட்டனர். ரபாபிகளின் வரிசையில் கடைசியாக இருந்தவர் பாய் சந்த் ஆவார். கிபி 20 ஆம் நூற்றாண்டின் போது சீக்கிய கீர்த்தனையில் கருவியின் பயன்பாடு ஹார்மோனியத்தால் மறைந்துவிட்டது, ஆனால் அது புத்துயிர் பெற்றது. சீக்கிய ரபாபிகள் 1947 ஆம் ஆண்டு இந்தியாவின் பிரிவினைக்கு முன் அமிர்தசரஸில் தொடர்ந்து கீர்த்தனைகளை வாசித்தனர், அதன் பிறகு ரபாபிகளில் பலர் பாகிஸ்தானாக மாறிய இடத்திற்கு குடிபெயர்ந்தனர். சீக்கிய ரபாப் பாரம்பரியமாக 'ஃபிராண்டியா' ரபாப் என்று அழைக்கப்படும் உள்ளூர் பஞ்சாபி வகையைச் சேர்ந்தது. இருப்பினும் ஒரு சீக்கிய இசை பாரம்பர்யத்தில் வல்லுனரான பல்தீப் சிங் இந்த கதைக்கு சவால் விடுகிறார்.
# சாகர் வீணை

**சாகர் வீணை** (Sagar veena) என்பது பஞ்சாபில் பயன்படுத்தப்படும் ஒரு பறிக்கப்பட்ட சரம் இசைக்கருவியாகும். இதை 1970 இல் பாகிஸ்தானின் பிரபல வழக்கறிஞர் ராசா காசிம் உருவாக்கினார். இது *விசித்ர வீணை*யைப் போன்ற அமைப்பையும் ஒலியையும் பெற்றுள்ளது. கர்நாடக *கோட்டுவாத்தியம்* (சித்ர வீணை) மற்றும் *விசித்ரா வீணையைப்* போன்றே, இது வீரக்தி (ஃபிரட்ஸ்) இல்லாததாக உள்ளது. மேலும், இது ஸ்லைடுடன் இசைக்கப்படுகிறது.  

இன்று வரை, ராசா காசிமின் மகள் நூர் ஜெஹ்ரா தான் சாகர் வீணையை தொடக்கத்தில் இருந்து பயன்படுத்திய ஒரே பெண்மணியாவார். இதுவரை, பதினேழுக்கும் மேற்பட்ட *சாகர் வீணைகள்* தொடக்கத்திலிருந்து உருவாக்கப்பட்டுள்ளன. ஒவ்வொரு பிந்தைய பதிப்பும் மாறுபாடு மற்றும் முன்னேற்றத்தில் வேறுபட்டதாக உள்ளது. சாகர் வீணை லாகூரில் உள்ள சஞ்சன் நகர் இன்ஸ்டிடியூட் ஆஃப் பிலாசபி அண்ட் ஆர்ட்ஸில் உருவாக்கப்பட்டு, ஆய்வு செய்யப்பட்டு, ஆராய்ச்சி செய்யப்பட்டு வருகிறது.  
### நூர் ஜெஹ்ரா
1971 ஆம் ஆண்டில், இங்கிலாந்தின் லண்டனில் இதே போன்ற கருவியைக் கற்பிப்பதை ஸ்கூல் ஆஃப் ஓரியண்டல் அண்ட் ஆப்ரிக்கன் ஸ்டடீஸில் இந்தியத் துறையின் தலைவர் ராஜேஸ்வரி தத்தா கற்றுக்கொண்டபோது, ஜெஹ்ரா, சாகர் வீணையில் தனது முறையான பயிற்சியைத் தொடங்கினார். நூர் ஜெஹ்ரா காசிம், பின்னர் அமெரிக்காவின் கலிபோர்னியாவின் பெர்க்லிக்குச் சென்று அலி அக்பர் இசைக் கல்லூரியில் படித்தார். பாகிஸ்தானில் இவர் உஸ்தாத் ஷரீப் கான் பூஞ்ச்வாலாவின் கீழ் சில ஆண்டுகள் கற்று, பாகிஸ்தானில் சாகர் வீணை வாசிக்கும் ஒரே வீணை வாசிப்பாளராக தன்னை நிலைநிறுத்திக் கொண்டார்.  

நூர் ஜெஹ்ரா பல பார்வையாளர்களுக்காக சாகர் வீணை வாசித்துள்ளார். மேலும் நிகழ்ச்சிகளுக்காக ஜப்பான் மற்றும் நார்வேக்கு கூட பயணம் செய்துள்ளார். தற்போது, இவர் இன்னும் தனது இசை பயணத்தை மேற்கொண்டு வருகிறார், அதில் இவர் இறுதியில் "சஞ்சன் சங்கீத்" ஐ கண்டுபிடித்து உருவாக்க முற்படுகிறார். இவர் சஞ்சன் நகர் சங்கீத சம்மேளனில் தொடர்ந்து நிகழ்ச்சிகளை நடத்துகிறார். மற்றும் பல்வேறு இசை மாநாடுகள், திருவிழாக்கள் மற்றும் பாரம்பரிய நிகழ்வுகளில் இவரின் இசை நிகழ்ச்சி நிகழ்த்தப்பட்டது. மியூசிக் ரியாலிட்டி தொலைக்காட்சி தொடரான கோக் ஸ்டுடியோவின் சீசன் 3 இல் அவர் தோன்றினார், அங்கு இவர் தனது மகனுடன் இசைக்கலைஞர் ரோஹைல் ஹயாட்டுடன் வீணை வாசிப்பவராக நடித்தார். 2016 இல், இவர் கோக் ஸ்டுடியோவின் சீசன் 9 க்கு திரும்பினார், நூரி மற்றும் ஸ்டிரிங்ஸ் (பேண்ட்) ஆகியோரின் குழு மேற்பார்வையின் கீழ் "பார் சன்னா தே" பாடலுக்கான சாகர் வீணை வாசிப்பாளராக இருந்தார்.
# ஆலிசு கார்க்

**ஆலிசு கார்க்** (*Alice Garg*)(பிறப்பு 1942) என்பவர் இந்தியக் கல்வியாளர் மற்றும் ஆர்வலர் ஆவார். இவர் *பால் ரஷ்மி சமூகத்தின்* நிறுவனர் செயலாளர் ஆவார். ஆலுசு இலாப நோக்கற்ற அரசு சாரா நிறுவனம் ஒன்றை நடத்தி வருகின்றார். இவர் செய்ப்பூரில் *ஆலிசு கர்க் தேசிய சீஷெல்ஸ் அருங்காட்சியகத்தை* நிறுவினார். உடன்கட்டை ஏறல் மற்றும் பெண் சிசுக்கொலை ஒழிப்புக்காகவும் இவர் பிரச்சாரம் செய்கிறார். 1997ஆம் ஆண்டில் ஆலிசு காட்ப்ரே பிலிப்சு வீரதீர தேசிய விருதுகளின் கீழ் சிறப்புச் சமூக வாழ்நாள் சாதனையாளர் விருதை வென்றார்.  

## பால் ரஷ்மி சமூகம்
ஆலிசு 1972 நவம்பர் 14 அன்று தனது ஆசிரியர் பதவியிலிருந்து விலகி, பால் ரஷ்மி சமூகத்தினை இந்திய ரூபாய் 4000 கொண்டு துவக்கினார். இந்த சமூகம் "ஏழை, புறக்கணிக்கப்பட்ட, தாழ்த்தப்பட்ட மற்றும் தாழ்த்தப்பட்ட மற்றும் கடினமான சூழ்நிலையில் வாழும் குழந்தைகள், பெண்கள் மற்றும் குடும்பத்தின் நிவாரணம், நலன் மற்றும் மேம்பாடு" ஆகியவற்றில் அக்கறை கொண்டுள்ளது.  

இந்த சமூக அமைப்பின் பாதுகாப்பில் தற்போது தாழ்த்தப்பட்ட சாதிகளைச் சேர்ந்த 183 ஆதரவற்ற மற்றும் தாழ்த்தப்பட்ட குழந்தைகள் உள்ளனர். இதன் பள்ளிகளில் 1640க்கும் மேற்பட்ட குழந்தைகள் சேர்க்கப்பட்டுள்ளனர். 138க்கும் மேற்பட்ட கிராமங்களில் இச்சங்கம் செயல்படுகிறது. இது ஜெய்ப்பூர் மற்றும் பிற கிராமங்களின் குடிசைப் பகுதிகளில் ஏராளமான அரசுத் திட்டங்களைச் செயல்படுத்தி வருகிறது. இச்சங்கம் இராசத்தான் மற்றும் இந்திய அரசு ஆகிய இரு நிறுவனங்களால் நிதியளிக்கப்படுகிறது.  

### செய்தியில்
1997ஆம் ஆண்டு செய்ப்பூரில் உள்ள ஜே. சி. போஸ் மருத்துவமனையில் அப்போதைய காவல்துறை துணை கண்காணிப்பாளர் உட்பட 15 பேர் ஒரு பெண்ணை பாலியல் பலாத்காரம் செய்ததாகக் கூறப்படும் சம்பவத்தில் ஈடுபட்டவர்களுக்கு எதிராக ஆலிசு பிரச்சாரம் செய்தார். இந்த பிரச்சாரம் மாநில அரசை விமர்சித்து சந்தேக நபர்களைக் கைது செய்யாத காவல்துறையின் தோல்விக்கு எதிராகக் குரல் எழுப்பியது.  

சமூகத்தின் மூன்று உறுப்பினர்களான அப்துல் சத்தார், சீதா ராம் மற்றும் சத்ய நரேன் ஆகியோர் கைது செய்யப்பட்டு, இந்தியத் தேசிய மனித உரிமைகள் ஆணைய அறிக்கைகளின்படி, சிறையில் தவறாக நடத்தப்பட்டனர். ஆலிசு கைது செய்யப்படுவதைத் தவிர்ப்பதற்காகத் தலைமறைவானார்.  

## ஆலிசு கார்க் தேசிய அருங்காட்சியகம்
ஆலிசு கார்க் தேசிய அருங்காட்சியகம் என்பது தனியார் அருங்காட்சியகம் ஆகும். இது இரசுதோம்ஜி நினைவு அறக்கட்டளையால் நிறுவப்பட்டது. இந்த அருங்காட்சியகம் செய்ப்பூர் மால்வியா நகரில் அமைந்துள்ளது. இது இயற்பியலாளர் கே. பி. கார்க் அவர்களின் தனிப்பட்ட முயற்சியால் நிறுவப்பட்டது. தனது சேகரிப்பு வீட்டில் வைக்க முடியாத அளவுக்குக் கடல் வாழ் உயிரிகளின் ஓட்டின் எண்ணிக்கை பெரியதாக மாறியபோது தனது மனைவியின் பெயரில் இதனை நிறுவினார். இந்தியாவிலேயே முழுக்க முழுக்க கடல் ஓடுகளுக்காக அர்ப்பணிக்கப்பட்ட ஒரே அருங்காட்சியகம் இது. இங்கு 3000க்கும் மேற்பட்ட கடல் வாழ் உயிரிகளின் ஓடுகளின் சேகரிப்பு உள்ளது.  
- காட்ப்ரே பிலிப்சு வீரதீர விருது, தேசிய விருது, 2007ன் கீழ் சிறப்புச் சமூக வாழ்நாள் சாதனை விருது
# அருந்ததி தேவி


**அருந்ததி தேவி** (*Arundhati Devi*) ( குஹா தகுராதா அல்லது அருந்ததி முகர்ஜி அல்லது முகோபாத்யாய் என்றும் அழைக்கப்படுகிறார்) (1924 - 1990) ஒரு மேற்கு வங்காள நடிகையும், இயக்குநரும், எழுத்தாளரும், பாடகியுமாவார்.  

அருந்ததி தேவி விஸ்வபாரதி பல்கலைக்கழகத்தின் மாணவி ஆவார், அங்கு இவர் சைலஜரஞ்சன் மஜும்தாரிடம் ரவீந்திர சங்கீதத்தில் பயிற்சி பெற்றார். 1940 இல் அனைத்திந்திய வானொலியில் ரவீந்திர சங்கீத பாடகியாக தனது வாழ்க்கையைத் தொடங்கினார். ஒரு நடிகையாக, அருந்ததி தேவி கார்த்திக் சட்டோபாத்யாயின் பெங்காலி திரைப்படமான *மஹாபிரஸ்தானர் பாதே* (1952) திரைப்படத்தில் அறிமுகமானார். இது *யாத்ரிக்* என்ற தலைப்பில் இந்தி பதிப்பையும் கொண்டிருந்தது. மேலும் தேவகி குமார் போஸ் போன்ற இயக்குநர்களுடன் நபஜன்மாவில் (1956) இணைந்து பணியாற்றினார். சலாச்சலில் அசித் சென் (1956), பஞ்சதபா (1957), மாவில் பிரபாத் முகோபாத்யாய் (1956), மம்தா (1957), பிசாரக் (1959) மற்றும் ஆகாஷ்பதால் (1960), மற்றும் தபன் சின்ஹா கலாமதி (1958), ஜிந்தர் போண்டி (1961) , ஜதுகிரிஹா (1964) ஆகிய படங்களிலும் நடித்தார். 1963 ஆம் ஆண்டில், பிஜோய் போஸ் இயக்கிய தேசிய விருது பெற்ற வங்காளத் திரைப்படமான *பாகினி நிவேதிதா* (1962) இல் நடித்ததற்காக சிறந்த நடிகைக்கான வங்காளத் திரைப்பட பத்திரிக்கையாளர் சங்க விருது இவருக்கு வழங்கப்பட்டது. 1967 ஆம் ஆண்டில், 14 வது தேசிய திரைப்பட விருதுகளில் இவரது அறிமுக இயக்கத்தில் உருவான *சுட்டி* என்ற திரைப்படத்திற்காக உயர் இலக்கியப் படைப்புகளை அடிப்படையாகக் கொண்ட சிறந்த திரைப்படத்திற்கான தேசிய திரைப்பட விருது இவருக்கு வழங்கப்பட்டது.  

## தனிப்பட்ட வாழ்க்கை
அருந்ததி பிரித்தானிய இந்தியாவில் (இப்போது வங்காளதேசம்) வங்காள மாகாணத்திலுள்ள பரிசாலில் பிறந்தார். 1955 இல் அவர் இயக்குநர் பிரபாத் முகர்ஜியுடன் திருமணம் செய்து கொண்டு குறுகிய காலம் அவருடன் வாழ்ந்தார். இருப்பினும், 1957 இல் பெர்லின் சர்வதேச திரைப்பட விழாவில் திரைப்பட இயக்குநர் தபன் சின்ஹாவை சந்தித்தார். இறுதியில் இவர்கள் திருமணம் செய்து கொண்டனர். இவர்களது மகன் அனிந்தியா சின்ஹா விஞ்ஞானியாக உள்ளார்.  
## இறப்பு
அருந்ததி ஜனவரி , 1990 அன்று இறந்தார்.
# அஜிதா சுசித்ரா வீரா


**அஜிதா சுசித்ரா வீரா** ( *Ajita Suchitra Veera* ) ஒரு இந்தியத் திரைப்பட இயக்குநரும், எழுத்தாளரும், பத்திரிக்கைகளுக்கு படங்களை வரைபவரும், புகைப்படக் கலைஞரும், திரைப்பட தயாரிப்பாளரும் ஆவார். அஜிதா மிகவும் காட்சி, பிரமாண்டம், காவியம், திரைப்பட பாணி, வழக்கத்திற்கு மாறான கதை அமைப்புகளை உடைத்து, யதார்த்தம் மற்றும் கற்பனை, கற்பனை, கனவுகள், அறிவியல், தத்துவம், மனோதத்துவ மற்றும் மனிதநேயக் கருத்துக்களுடன் மிகவும் பிரபலமானவர். இவரது "பாலாட் ஆஃப் ருஸ்டம்" திரைப்படம் 2014 ஆம் ஆண்டின் சிறந்த திரைப்படத்திற்கான அகாதமி விருது போட்டியில் இருந்தது இவரது முந்தைய குறும்படமான "நோட்ஸ் ஆன் ஹெர்" 2003 ஆம் ஆண்டு அகாதமி விருதுக்கு அதிகாரப்பூர்வமாக நுழைந்தது "பாலாட் ஆஃப் ருஸ்டம்", என்ற இவரது முதல் திரைப்படத்தில் படத்தொகுப்பு, ஒலி வடிவமைப்பு மற்றும் இசையுடன் இணைந்து எழுதி, இயக்கி, தயாரித்து, தயாரிப்பு வடிவமைப்பையும் மேற்கொண்டிருந்தார். இப்படம் ஜெர்மனியின் ஹைடெல்பெர்க்கில் நடந்த, 61வது சர்வதேச திரைப்பட விழாவில் "சக்திவாய்ந்த ஒளிப்பதிவு கவிதை, காவியம்" ஆகியவற்றிக்காக பாராட்டப்பட்டது.  

## ஆரம்ப கால வாழ்க்கை
அஜிதா சுசித்ரா வீரா தென்னிந்தியாவில் ஐதராபாத்தில் பிறந்தார். அவரது தந்தை அஞ்சன் பாபு ஒரு கேலிச்சித்திரம் வரைபவராகவும், பத்திரிக்கைக்கு படங்களை வரைபவராக இருந்தார். இவரது தாயார் உஷா ராணி, வங்கியாளராக மாறிய பத்திரிகையாளர். மூன்று வயதில் ஒரு ஓவியராக இருந்த தன் தந்தையிடம் ஓவியம் வரையக் கற்றுக் கொள்ளத் தொடங்கினார். மேலும் தனது தந்தையின் சிறிய தனியார் புகைப்பட அரங்கத்தில் ஓவியம் வரைதல், படிப்பது, திரைப்படங்கள் பார்ப்பது மற்றும் புகைப்படங்களை அச்சிடுவது ஆகியவற்றில் கழித்தார். வீராவின் தந்தை பலவிதமான புகைப்படக் கருவிகளை அறிமுகப்படுத்தினார். மேலும் அவர் ஊசித்துளை காமராக்கள் மற்றும் பிற அறிவியல் சாதனங்களை தயாரிப்பதில் ஈடுபட்டார். இது குழந்தையான இவரைக் கவர்ந்தது. இவர் அறிவியலில் (செயின்ட் ஆன்ஸ் கல்லூரி, ஐதராபாத்) பட்டம் பெற்றார். ஆனாலும், இவர் திரைப்படம் மீதான தனது ஆர்வத்தைத் தொடர்ந்தார். ஒருசில நாடகங்களில் நடித்த பிறகு, இந்தியாவின் புகழ்பெற்ற தேசிய திரைப்பட நிறுவனமான புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் சேர்ந்தார். அங்கு திரைப்பட இயக்கத்தில் பட்டம் பெற்றார்.
# இனோகா சத்தியாங்கனி


**இனோகா சத்தியாங்கனி கீர்த்திநந்தா** ( *Inoka Sathyangani Keerthinanda* ) சர்வதேச அளவில் புகழ்பெற்ற இலங்கை திரைப்பட இயக்குநரும், தயாரிப்பாளரும் மற்றும் இலங்கை ரூபவாகினி கூட்டுத்தாபனத்தின் முன்னாள் தலைவரும் ஆவார். 2002 ஆம் ஆண்டில், கருக்கலைப்பு கருப்பொருளைக் கையாளும் இவரது முதல் முயற்சியான *சுலாங் கிரில்லி* என்ற திரைப்படத்திற்காக இவர் விமர்சன ரீதியான பாராட்டைப் பெற்றார். இலங்கையின் திரையுலக வரலாற்றில் ஒரு திரைப்படம் வென்ற அதிகபட்ச விருதுகளை இப்படம் வென்றது. இவர் "சிறந்த மற்றும் ஆரோக்கியமான இலங்கைத் திரையுலகை" நோக்கிச் செயல்படும் "கொழும்பு சுதந்திர சினிமா மன்றத்தின்" செயலில் உறுப்பினராக உள்ளார். அதிக தயாரிப்புத் திறன் கொண்ட கன்னி முயற்சிக்குப் பிறகு, இவர் இலங்கையில் வெற்றிகரமான ஒரு சில பெண் இயக்குநர்களில் ஒருவராகக் கருதப்படுகிறார்.  

## சுயசரிதை
கீர்த்திநந்தா தனது ஆரம்பக் கல்வியை சுஜாதா வித்தியாலயத்தில் பெற்றிருந்தார். அதற்கு முன் தனது இடைநிலைப் படிப்பிற்காக கொழும்பு விசாகா வித்தியாலயத்திற்குச் சென்றார்.
# சதரூபா சன்யால்


**சதரூபா சன்யால்** ( Satarupa Sanyal )ஒரு பெங்காலி இந்திய சுதந்திர அல்லது இணைத் திரைப்பட இயக்குநரும், தயாரிப்பாளரும், நடிகையும், கவிஞரும், சமூக ஆர்வலரும் ஆவார். இவர் இந்தியாவின் கொல்கத்தாவைத் தளமாகக் கொண்டு இயங்குகிறார்.  

## ஆரம்ப கால வாழ்க்கை
இவர் பிதான் சந்திர கிரிஷி விஸ்வவித்யாலயாவில் கால்நடை மருத்துவத்தில் பட்டம் பெற்றார். பின்னர் கால்நடை நோயியல் குறித்த முதுநிலைப் படிப்பில் சேர்ந்தார்.  

1985 முதல் படங்களில் நடித்தார். ஆரம்பத்தில் தூர்தர்ஷன் நாடகங்கள் மற்றும் தொலைக்காட்சித் திரைப்படங்களில் முன்னணி பாத்திரங்களில் நடித்தார். *சுக்*, *அபரிசிதா*, *உத்தராதிகர்*, *பிகல்பா*, *சுகர் ஜோன்*, *பிரசாப்* மற்றும் *பங்கா அய்னா* ஆகிய படங்களில் நடிப்பு இதில் அடங்கும்.  

பின்னர், நடிப்பை விட்டுவிட்டு திரைப்படத் தயாரிப்பில் ஈடுபட்டார். இவர் ஏழு ஆண்டுகள் பிரபல இயக்குநர் உத்பலேந்து சக்ரபர்த்தியிடம் உதவி இயக்குநராகவும், வசன எழுத்தாளராகவும் பணியாற்றினார். 1998 ஆம் ஆண்டில் தனது சொந்த நிறுவனமான "SCUD" இன் கீழ் இயக்குனராகவும் தயாரிப்பாளராகவும் திரைப்படமான "அனு" என்ற தனது முதல் திரைப்படத்தை உருவாக்கினார். மேலும், *அதாதாயி*, *தன்யாபி ஃபிர்டி*, *கலோ சிட்டா*, *ஒன்ஸ் அபான் எ டைம் இன் கொல்கத்தா*, *டோபுவோ பசந்தா*, *ஒன்யோ ஓபலா* ஆகியவற்றை இயக்கியுள்ளார்.
# ரிதாபாரி சக்ரவர்த்தி


**ரிதாபாரதி சக்ரவர்த்தி** ( *Ritabhari Chakraborty *) இந்திய வங்காளத் திரைப்பட நடிகை. இந்தியத் தொலைக்காட்சி நிகழ்ச்சிகளிலும், திரைப்படத் துறையிலும் முக்கியமானவரில் ஒருவராக உள்ளார். பெங்காலியில் வெளியான *ஷேஷ் தேகே ஷுரு* (2019), *பிரம்மா ஜானென் கோபன் கொம்மோட்டி* (2020) மூலம் வணிக ரீதியாக வெற்றி பெற்ற திரைப்படங்களில் நடித்தார்.  

இவர் தி டைம்ஸ் ஆஃப் இந்தியாவால் "கிழக்கில் 2018-ஆம் ஆண்டின் மிகவும் விரும்பத்தக்க பெண்ணாக" வாக்களிக்கப்பட்டார். அத்துடன் "நாட்டின் சிறந்த 50 விரும்பத்தக்க பெண்களில்" ஒருவராகவும் தேர்ந்தெடுக்கப்பட்டார். இவர் மேற்கு வங்காளத்தின் இளைய தயாரிப்பாளரும் ஆவார். பல சமூக தளங்களில் 3 மில்லியனுக்கும் அதிகமான பின்தொடர்பவர்களுடன், முகநூல் நடத்தும் "சமூக ஊடகங்களை" நன்மைக்காகப் பயன்படுத்துவதற்கு மிகவும் நம்பிக்கைக்குரிய இளைஞர் குறியீடுகளில் ஒருவராக ரிதாபாரி பட்டியலிடப்பட்டார். இந்த நிகழ்வை பிரியங்கா சோப்ரா நிர்வகித்தார். ரிதாபாரி தனது கருத்துகளை தடைகள் இல்லாமல் குரல் கொடுப்பதாக அறியப்படுகிறார். தனது சொந்தப் பயணம் மற்றும் அனுபவங்களை டெட், ஜோஷ் டாக்ஸ், இங் டாக் போன்ற பல்வேறு நிகழ்வுகளில் பகிர்ந்து கொள்கிறார். *ஓகோ போது சுந்தரி* என்ற பிரபல வங்காளத் தொலைக்காட்சி நிகழ்ச்சியின் பெண் கதாநாயகியாக இவர் தொலைக்காட்சியில் முதன்முறையாகத் தோன்றினார்.  

## தொடக்ககால வாழ்க்கை
இவர், உயர்நிலைப் பள்ளியில் படிக்கும் போதே விளம்பரங்களில் தோன்றத் தொடங்கினார். பிரபல இந்திய வங்காளத் தொலைக்காட்சி நிகழ்ச்சியான *ஓகோ போது சுந்தரி*யின் பெண் கதாநாயகியாக 15 வயதில் முதன்முறையாகத் தோன்றினார். உயர்நிலைப் பள்ளியை முடித்த பிறகு, ஜாதவ்பூர் பல்கலைக்கழகத்தில் வரலாற்றைத் தொடர முடிவு செய்தார். 2021 ஆம் ஆண்டில், லாஸ் ஏஞ்சல்ஸின் கலிபோர்னியா பல்கலைக்கழகத்தில் பட்டம் பெற்றார். அங்கு பல திட்டங்களில் பங்கு கொண்டார்.
# சுமா ஜோசன்

**சுமா ஜோசன்** ( *Suma Josson* ) ஒரு இந்திய-அமெரிக்கப் பத்திரிகையாளரும், திரைப்பட தயாரிப்பாளரும் ஆவார். பாக்சைட்டு சுரங்கத்தால் ஏற்படும் சுற்றுச்சூழல் மற்றும் மனித பாதிப்புகள் பற்றிய இவரது *நியமகிரி, யு ஆர் ஸ்டில் அலைவ்* என்ற ஆவணத் திரைப்படம், 2010 இந்திய சர்வதேச திரைப்பட விழாவில் குறும்படம், சுற்றுச்சூழல் பிரிவில் முதல் பரிசைப் பெற்றது.  

## வாழ்க்கை
இந்தியாவின் கேரளாவில் பிறந்த இவர், அமெரிக்காவின் மின்னசோட்டா பல்கலைக்கழகத்தில் ஆங்கில இலக்கியத்தில் பட்டம் பெற்றார். பிரஸ் டிரஸ்ட் ஆப் இந்தியாவில் பத்திரிகையாளராக தனது வாழ்க்கையைத் தொடங்கினார். மேலும் 1992 இல் காட்சி ஊடகத்திற்கு மாறினார். பல ஆவணத் திரைப்படங்களைத் தயாரித்துள்ளார். *கவிதைகள் மற்றும் நாடகங்கள்*, *ஒளியின் அறுவடை* (நாடகங்களின் தொகுப்பு), மற்றும் *சுற்றளவுகள்* (ஒரு புதினம்) என்ற மூன்று புத்தகங்களையும் வெளியிட்டுள்ளார். .  

இவரது முதல் திரைப்படம் *ஜன்மதினம்* (1998) மூன்று மாநில விருதுகளை வென்றது. மேலும் 1999 பெர்லின் விழா உட்பட பல்வேறு சர்வதேச திரைப்பட விழாக்களில் திரையிடப்பட்டது. ஜெர்மன் சர்வதேச கூட்டு தயாரிப்பில் 'பெண்கள் இடம்' என்ற தலைப்பில் வர்த்தக படங்கள் என்ற ஆவணப்படத்தை உருவாக்க நியமிக்கப்பட்ட ஐந்து பெண் திரைப்பட தயாரிப்பாளர்களில் இவரும் ஒருவர். *சாரீஸ்* (1999) இவரது இரண்டாவது திரைப்படமாகும்.
# சர்மிளா ஆசுவால்


**சர்மிளா ஆசுவால்** (*Sharmila Oswal*) என்பவர் அரசு சாரா நிறுவனமான பசுமை ஆற்றல் அறக்கட்டளையின் நிறுவனத் தலைவர் ஆவார். இவர் ஜெயின் பன்னாட்டு வர்த்தக அமைப்பின் மகளிர் பிரிவின் தலைவி ஆவார்.  

## தொழில்
2009ல், பசுமை ஆற்றல் அறக்கட்டளை எனும் அரசு சாரா நிறுவனம் ஒன்று புனேயில் பயனுள்ள கழிவு மேலாண்மை மூலம் ஆற்றலைச் சேமிக்க சமூகங்கள் மற்றும் நிறுவனங்களுடன் இணைந்து பணியாற்றியது. இதில் பெண்கள் மற்றும் குழந்தைகள் உட்பட மக்கள் தங்களுக்கு உதவுவதற்குக் கல்வியில் கவனம் செலுத்தும் திட்டம் மற்றும் உரம் தயாரித்தல் மற்றும் இயற்கை காய்கறி தோட்டம் ஆகியவை அடங்கும் என்பதை ஆசுவால் விளக்கினார்.  

2010ஆம் ஆண்டில், புனே மேயர் மோகன்சிங் ராஜ்பாலிடம் பசுமை சக்தி அறக்கட்டளை தயாரித்த அறிக்கை, "புனேவில் தண்ணீர் பற்றாக்குறையைச் சமாளிக்க மழை நீரைச் சேமித்தல்" என்ற தலைப்பில் சமர்ப்பித்தது. ஆய்வை முடிக்க ஆறு மாதங்கள் ஆனதாக ஆசுவால் விளக்கினார். மேலும் நெருக்கடியைத் தவிர்க்க மழை நீரைச் சேமித்தல் மற்றும் கண்காணிப்புக் குழுவை அரசாங்கம் உருவாக்க வேண்டும் என்று வாதிட்டார்.  

2012ஆம் ஆண்டில், பசுமை சக்தி அறக்கட்டளை மெழுகுவர்த்திகள் மற்றும் மண்ணெண்ணெய் விளக்குகளுக்குப் பதிலாக குடும்பங்களுக்குச் சூரிய விளக்குகளை விநியோகிக்க அருணோதயா திட்டத்தை அறிமுகப்படுத்தியது. கட்டுமான பணிகளில் மும்முரமாக இருக்கும் பகுதிகளுக்கும் தன்னார்வ தொண்டு நிறுவனங்களின் முயற்சிகளின் மையமாக இருந்த கிராமங்களுக்கும் இடையே உள்ள வேறுபாடுகளை ஆசுவால் குறிப்பிட்டார். இந்த மாதிரியினை புனேவிலிருந்து மராத்வாடா வரை எடுத்துச்சென்றார். இது குடியிருப்பாளர்களிடமிருந்து நல்ல வரவேற்பைப் பெற்றது. மேலும் நெருக்கடியைத் தவிர்ப்பதற்காக மழைக்காலத்திற்கு முன் மழைநீர் சேகரிப்பை ஊக்குவிப்பது எப்படி என்பதை ஆசுவால் விளக்கினார்.  

2017ஆம் ஆண்டில், ஜெயின் பன்னாட்டுத் தொழிலக நிறுவன வணிக மற்றும் தொழில்முறை சங்கம், பணத்திற்குப் பதிலாக எண்ணிம நாணய பரிவர்த்தனைகளை ஊக்குவிக்கத் தன்னார்வலர்களுக்குப் பயிற்சி அளிக்கும் திட்டத்தை அறிமுகப்படுத்தியது. ஊழலைக் குறைக்க எண்ணிம பரிவர்த்தனைகளுக்கு ஆசுவால் மேற்கொள்ள வலியுறுத்தினார். இதற்கான பிரச்சாரத்தை ஊக்குவிக்கும் முகமாக முகநூலில் கணக்கு ஒன்றையும் தொடங்கினார் ஆசுவால். இந்த பிரச்சாரத்திற்கான பிரதமர் மோதியின் பங்களிப்பு உட்படப் பொதுமக்களின் ஆர்வம் ஊக்கமளிக்கிறது எனத் தெரிவித்தார்.  

## விருது

- 2007-ல் சுழல் சங்க பன்னாட்டு பெண்ம<sup data-ve-ignore="true">&#x5B; *<span title="This claim needs references to reliable sources. (March 2022)">மேற்கோள் தேவை</span>* &#x5D;</sup>ணி விருது

## தொழில்
ஆசுவாலின் குடும்பம் கழிவு நீர் மறுசுழற்சி அமைப்புகளை உற்பத்தி செய்யும் வணிகத்தை மேற்கொண்டுள்ளது.
# கசுலீன் கவுர்

**கசுலீன் கவுர்** (*Hasleen Kaur*) என்பவர் இந்திய வடிவழகி ஆவார். இவர் பாண்டலூன்சு பெமினா இந்தியா அழகிப் போட்டியில் இரண்டாமிடமும் மற்றும் 3 திசம்பர் 2011 அன்று புவி அழகி 2011 அழகுப் போட்டியில் இந்தியாவைப் பிரதிநிதித்துவப்படுத்தியவரும் ஆவார். 2014ஆம் ஆண்டு வெளியான *கர்லே பியார் கார்லே* திரைப்படத்தில் பாலிவுட்டில் அறிமுகமாகும் முன் இவர் பல விளம்பரங்களில் தோன்றியுள்ளார்.  

## இளமை
கசுலீன் தில்லியில் வளர்ந்தவர். இவர் இயேசு மற்றும் மேரி கல்லூரியில் ஆங்கிலத்தில் பட்டம் பெற்றார். பின்னர் புது தில்லியில் உள்ள இந்திய மக்கள் தொடர்பு நிறுவனத்தில் மக்கள் தகவல் தொடர்பியலில் பட்டம் பெற்றார்.  

## வடிவழகியாக
கசுலீன் கவுர் பல விளம்பரங்களில் வடிவழகியாக இருந்துள்ளார். இவர் ஒரு உன்னத வடிவழகியாகவும் பணியாற்றினார்.  

### பெமினா இந்தியா அழகி
கசுலீன் கவுர் 2011 பாண்டலூன்ஸ் பெமினா இந்தியா அழகிப் போட்டியில் பங்கேற்றார். பெமினா அழகி இந்தியா புவி அழகி 2011 பட்டத்தினை வென்றார். இதில் கனிஷ்தா தங்கர் பெமினா இந்தியா உலக அழகியாக முடிசூட்டப்பட்டார். பெமினா இந்தியா புவி அழகி 2010 மற்றும் புவி அழகி 2010, நிக்கோல் பரியா, நிகழ்வின் முடிவில் இவருக்கு முடிசூட்டினார்.  

### புவி அழகி 2011
பிலிப்பைன்சின் மணிலாவில் திசம்பர் 3 அன்று நடைபெற்ற புவி அழகி 2011 போட்டியில் இவர் போட்டியிட்டார்.  

## தொழில்
கசுலீன் ஒரு ஆடை அலங்கார வடிவழகியாக உள்ளார்.  
| 2014 | *கார்லே பியார் கார்லே* | பிரீத் | இந்தி | முன்னணி பாத்திரம் |
| --- | --- | --- | --- | --- |
| 2022 | *கேட்* | பபிதா | துணை நடிகை |  |
| *மிலி* | கசுலீன் |  |  |  |
| 2023 | *தூ ஜூதி மெயின் மக்கார்* | மின்னி | } |  |
# வித்யா பவன் மகளிர் கல்லூரி


**வித்யா பவன் மகளிர் கல்லூரி** (*Vidya Bhawan Mahila College*) என்பது இந்தியாவின் பீகார் மாநிலத்தில் உள்ள சீவானில் உள்ள ஒரு பட்டப்படிப்பு மகளிர் கல்லூரி ஆகும். இக்கல்லூரி புது தில்லி பல்கலைக்கழக மானியக் குழுவின் அங்கீகாரத்தினையும், ஜெய் பிரகாஷ் பல்கலைக்கழகத்தின் இணைவுப் பெற்ற உறுப்புக் கல்லூரியாகும். இக்கல்லூரி கலைப் பிரிவில் இடைநிலை மற்றும் மூன்றாண்டு பட்டப்படிப்பை வழங்குகிறது.  

## வரலாறு
வித்யா பவன் மகளிர் கல்லூரி, செப்டம்பர் 06, 1977 அன்று மறைந்த சிறீ புலேனா சவுத்ரியினை தலைவராகவும், மறைந்த சிறீ தினேஷ் சந்திர குப்தாசுவினைச் செயலாளராகவும் கொண்டு செயல்பட்ட கல்லூரி ஆட்சிக் குழுவால் நிறுவப்பட்டது. சீவான் நகரம், புறநகர்ப் பகுதிகள் மற்றும் தொலைதூர கிராமங்களைச் சேர்ந்த பெண் குழந்தைகளின் உயர் கல்விய்னை நோக்குடன் கொண்டு வித்யா பவன் மகளிர் கல்லூரி நிறுவப்பட்டது.  

## துறைகள்

- கலை & மொழி
  - இந்தி
  - உருது
  - ஆங்கிலம்
  - சமசுகிருதம்
  - தத்துவம்
  - பொருளியல்
  - அரசியல் அறிவியல்
  - வரலாறு
  - உளவியல்
  - இசை
  - மனையியல்
- அறிவியல்
  - தாவரவியல்
  - விலங்கியல்
  - நிலவியல்
# விஜமா யாதவ்


**விஜமா யாதவ்** (*Vijama Yadav*) என்பவர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். இவர் மறைந்த தலைவர் ஜவகர் யாதவின் (பண்டிட்) மனைவி ஆவார். விஜமா யாதவ் 2022 உத்தரப் பிரதேச சட்டமன்றத் தேர்தலில் சமாஜ்வாதி கட்சியின் வேட்பாளராக பிரதாப்பூர் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.  

## அரசியல்
விஜமா யாதவின் கணவர் ஜவகர் யாதவ் அக்கா பண்டிட், அலகாபாத்தின் அப்போதைய ஜுன்சி சட்டமன்றத் தொகுதி சமாஜ்வாதி கட்சியின் சட்டமன்ற உறுப்பினராக இருந்தார். இவர் தொடர்ந்து இரண்டாவது முறையாகச் சட்டமன்ற உறுப்பினராகத் தேர்ந்தெடுக்கப்பட்டார். வலுவான தலைவராகத் தன்னை நிலைநிறுத்திக் கொண்ட ஜவகர் யாதவ் என்ற பண்டிட், முலாயம் சிங் யாதவின் சிறப்பு நம்பிக்கைக்கு உரிய நபர்களில் ஒருவரானார். படிப்படியாக இவர் மதுபானத் தொழிலிலும், யமுனை கங்கைப் படுகையிலிருந்து மோராங் மணலை அகழும் தொழிலிலும் ஈடுபட்டார். அதில் இவர் கார்வாரியாவுடன் கும்பல் சண்டையிட்டார். சூன் 1995-ல் முலாயம் சிங் யாதவ் தலைமையிலான உத்தரப் பிரதேச அரசு வீழ்ந்தது. 1996-ல் சட்டசபை கலைக்கப்பட்ட பிறகு, சட்டமன்ற உறுப்பினராக இருந்த யாதவிற்கு பாதுகாப்பு விலக்கப்பட்டது. இவர் பாதுகாப்பிற்காக அரசாங்கத்திடம் பலமுறை கோரிக்கை விடுத்தார். ஆனால் அரசாங்கத்தால் புறக்கணிக்கப்பட்டது. ஆகத்து 13, 1996 அன்று, திரிவேணி சங்கமத்தில் அனுமான் ஜியைப் பார்க்கச் சென்றபோது, இவர் சுட்டுக்கொல்லப்பட்டார். இந்த கொலைக்குக் காரணமானவர்களாக கர்வாரியா குடும்பம் கொலைக்குற்றம் சாட்டப்பட்டது. கணவரின் கொலைக்குப் பிறகு, விஜமா யாதவ் அரசியலுக்கு வந்து 1996, 2002 சட்டமன்றத் தேர்தல்களில் போட்டியிட்டுத் தொடர்ந்து இரண்டு முறையும் சமாஜ்வாதி கட்சி சார்பில் சட்டமன்ற உறுப்பினராகத் தேர்ந்தெடுக்கப்பட்டார். 2007 மற்றும் 2017 சட்டசபைத் தேர்தல்களில் தோல்வியடைந்தார். இருப்பினும் 2012 மற்றும் 2022 சட்டமன்றத் தேர்தல்களில் விஜமா யாதவ் பிரதாப்பூர் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.  

## குடும்பம்
விஜமா யாதவுக்கு ஒரு மகள் மற்றும் ஒரு மகன் உள்ளனர். மகளின் பெயர் ஜோதி யாதவ். இவர் பிரயாக்ராஜின் புல்பூர் தொகுதியின் பகுதி பிரமுகராக உள்ளார். மகன் கோலு என்ற தேவேந்திர பிரதாப் சிங் யாதவ் பிரயாக்ராஜ் மாநகராட்சியின் கௌரவ உறுப்பினராக இருந்துள்ளார்.
# மறைவான இசுலாம்

**இரகசிய இசுலாம்** (Crypto-Islam) என்பது இசுலாம் சமயத்தை இரகசியமாகப் பின்பற்றியவர்கள். அதே சமயம் கிறித்துவம் போன்ற பிற சமய நம்பிக்கைகளை வெளிப்படையாக பின்பற்றுபவர்கள் ஆவார். இவர்களை *மறைவான முஸ்லீம்கள்* என்றும் அழைப்பர். திரிபுக் கொள்கை விசாரணைக் காலத்தில் ஸ்பெயின் மற்றும் சிசிலி நாட்டு முஸ்லீம்களை குறிக்க இரகசிய இசுலாமியர் என்ற சொல் பயன்படுத்தப்பட்டது. போர்த்துகீசியப் பேரரசு மற்றும் எசுப்பானியா பேரரசுகள் தூர கிழக்கில் கோவா, பிலிப்பைன்ஸ் மற்றும் இலத்தீன் அமெரிக்காவில் பரவிய போது பிலிப்பைன்ஸ் முஸ்லிம்கள் மற்றும் போர்த்துகீசிய முஸ்லிம்களும் திரிபுக் கொள்கை விசாரணைக்கு உட்பட்டுத்தப்பட்டு தண்டிக்கப்பட்டனர்.  

## வரலாற்று உதாரணங்கள்
16ஆம் நூற்றாண்டில் வாழ்ந்த *அகமத் இபின் காசிம் அல்-ஹஜாரி* என்பவர் எழுதிய நூலில், 16ஆம் நூற்றாண்டில், இயேசுவைப் பற்றிய கத்தோலிக்க திருச்சபையின் கருத்துக்களை மறுத்த இரகசிய முஸ்லீம்கள், எசுப்பானிய திரிபுக் கொள்கை விசாரணை காலத்தில் ஸ்பெயினிலிருந்து மொராக்கோவிற்கு எவ்வாறு தப்பிச் சென்றனர் என்பதை தனது நூலில் விளக்கியுள்ளார். மேலும் ஸ்பெயினில் இரகசிய முஸ்லிம்கள் எப்படி வாழ்ந்தார்கள் என்பது பற்றிய விவரங்களும் இந்நூலில் உள்ளது.  

கிழக்கு ஆப்பிரிக்காவின் ஆக்சும் இராச்சியத்தை ஆண்ட மன்னர் அர்மா, ஆரம்பகால இசுலாம் மதம் மாறியவர்களுக்கு அடைக்கலம் கொடுத்தார்.  

16 முதல் 18ஆம் நூற்றாண்டின் பிற்பகுதி வரை உருசியாவின் பூர்வீக முஸ்லிம்கள் உருசியப் பேரரசின் அதிகாரிகளால் அடிக்கடி துன்புறுத்தலுக்கு ஆளானார்கள். இந்த நேரத்தில், புதிதாக இசுலாமுக்கு மதம் மாறியவர்கள் இரகசியமாக இஸ்லாத்தை பின்பற்றினர். உருசிய முஸ்லிம்கள் தங்கள் நம்பிக்கையை கடைப்பிடிக்க அனுமதித்தவுடன், கிறித்துவத்திற்கு மதம் மாறியவர்களில் பலர் இஸ்லாத்திற்கு திரும்பினார்கள்.  

## இதனையும் காண்க
- திரிபுக் கொள்கை விசாரணை
- எசுப்பானிய திரிபுக் கொள்கை விசாரணை
- போர்த்துகீசிய திரிபுக் கொள்கை விசாரணை
- உரோமைச் சமயக் குற்ற விசாரணை
- கோவா சமயக் குற்றவிசாரணை
- மறைவான யூதம்
- மறைவான கிறிஸ்தவம்
# சானிமோல் உசுமான்


**சானிமோல் உசுமான்** (*Shanimol Usman*) என்பவர் கேரளாவைச் சேர்ந்த இந்திய அரசியல்வாதி ஆவார். சானிமோல் 2019-ல் நடந்த இடைத்தேர்தலில் அரூரி சட்டமன்றத் தொகுதியிலிருந்து கேரள சட்டமன்றத்திற்கு உறுப்பினராகத் தேர்ந்தெடுக்கப்பட்டார்.  

அகில இந்திய காங்கிரசு கட்சியின் செயலாளராகக் கேரளாவிலிருந்து நியமிக்கப்பட்ட முதல் பெண் தலைவர் இவராவார். சானிமோல் இளநிலை சட்டம் பட்டம் பெற்றவர். இவர் 2019 தேர்தலில் இந்தியத் தேசிய காங்கிரசு வேட்பாளராக ஆலப்புழா நாடாளுமன்றத் தொகுதியில் போட்டியிட்டு அட்வரிடம் தோல்வியடைந்தார். இந்தியப் பொதுவுடைமைக் கட்சியின் ஏ. எம். ஆர்ப் 9213 வாக்குகள் வித்தியாசத்தில் வெற்றி பெற்றார். ஆனால் 2019-ல் நடைபெற்ற சட்டமன்ற இடைத்தேர்தலில் இந்தியப் பொதுவுடைமைக் கட்சி (மார்க்சிஸ்ட்) வேட்பாளர் மனு சி. புலிக்கலையினை 2,079 வாக்குகள் வித்தியாசத்தில் தோற்கடித்தார்.  

2016 கேரள சட்டமன்றத் தேர்தலில் ஐக்கிய ஜனநாயக முன்னணி ஒரே பெண் சட்டமன்ற உறுப்பினர் சானிமோல் உசுமான் ஆவார்.
# உக்கல ராஜேசுவரம்மா


**உக்கல ராஜேசுவரம்மா** (*Vukkala Rajeswaramma*)(சூலை 10, 1948-01 திசம்பர் 2018) என்பவர் இந்திய அரசியல்வாதியும் இந்தியாவின் ஆந்திரப் பிரதேசத்தில் உள்ள நெல்லூர் தொகுதியிலிருந்து தெலுங்கு தேசம் கட்சி வேட்பாளராகத் தேர்ந்தெடுக்கப்பட்ட நாடாளுமன்ற உறுப்பினரும் ஆவார்.  

## இளமை மற்றும் கல்வி
உக்கல ராஜேசுவரம்மா 1948ஆம் ஆண்டு சூலை 10ஆம் தேதி இந்தியாவின் ஆந்திரப் பிரதேசத்தின் நெல்லூர் மாவட்டத்தில் உள்ள ஆத்மகூரில் பிறந்தார். இவர் கர்னூல், கர்னூல் மருத்துவக் கல்லூரியில் மருத்துவத்தில் பட்டம் பெற்று மருத்துவரானார். உக்கல ராஜேசுவரம்மா 14 சனவரி 1970-ல் வி. பிரகாஷ் ராவை மணந்தார். இந்த இணையருக்கு இரண்டு மகன்கள் உள்ளனர்.  

## அரசியல்
1999-ல், ராஜேஸ்வரம்மா 13வது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார். 1999-2000 மற்றும் 2000-2004 வரை அறிவியல் மற்றும் தொழில்நுட்பம், சுற்றுச்சூழல் மற்றும் வனங்கள் மீதான குழுவின் உறுப்பினராகவும், மனிதவள மேம்பாட்டு அமைச்சகத்தின் ஆலோசனைக் குழுவின் உறுப்பினராகவும் பணியாற்றினார்.
# நீலிமா கதியார்


**நீலிமா கதியார்** (*Neelima Katiyar*) என்பவர் இந்திய அரசியல்வாதியும் மற்றும் உத்தரப் பிரதேச அரசாங்கத்தின் மாநில அமைச்சராக இருந்தவரும் ஆவார். இவர் உத்தரப் பிரதேச சட்டமன்ற உறுப்பினரும் ஆவார்.  

## தனிப்பட்ட வாழ்க்கை
நீலிமா உத்தரப் பிரதேச மாநிலம் கல்யாண்பூரில் பிறந்தார். இவர் உத்தரப்பிரதேச முன்னாள் அமைச்சர் பிரேம் லதா கதியாரின் மகள் ஆவார்.  

## கல்வி
நீலிமா கான்பூர் பல்கலைக்கழகம் மற்றும் சத்ரபதி ஷாகுஜி மகாராஜ் பல்கலைக்கழகத்தில் முதுகலை மற்றும் இளங்கலைப் பட்டங்களைப் பெற்றார்.  

## அரசியல் வாழ்க்கை
நீலிமா 2017ஆம் ஆண்டில் உத்தரப் பிரதேசத்தின் கால்யாண்பூர் சட்டமன்றத் தொகுதியின் சட்டமன்ற உறுப்பினராகப் பாரதிய ஜனதா கட்சி வேட்பாளராகப் போட்டியிட்டு 86620 வாக்குகளைப் பெற்றுத் தேர்ந்தெடுக்கப்பட்டார்.  

நீலிமா 21 ஆகத்து 2019 அன்று யோகி ஆதித்யநாத் அமைச்சரவையில் மாநில அமைச்சராக நியமிக்கப்பட்டார்.  

நீலிமா 2022ஆம் ஆண்டு நடைபெற்ற உத்தரப்பிரதேச சட்டமனறத் தேர்தலில் மீண்டும் கல்யான்பூர் சட்டமன்ற தொகுதியில் பாஜக வேட்பாளராகப் போட்டியிட்டு 98997 வாக்குகள் பெற்று வெற்றி பெற்று சட்டமன்ற உறுப்பினராக இரண்டாவது முறையாகத் தேர்ந்தெடுக்கப்பட்டார்.
# ருக்ஸானா கான்


**ருக்ஸானா பர்வீன் கான்** ( *Ruksana Parveen Khan* ) (பிறப்பு: ஜனவரி 4, 1981) ஒரு பாக்கித்தான் முன்னாள் துடுப்பாட்ட வீரர் ஆவார். இவர் பந்து வீச்சாளராக விளையாடினார். 1997 உலகக் கோப்பையில் பாக்கித்தானுக்காக 5 பெண்கள் ஒருநாள் பன்னாட்டுப் போட்டிகளில் தோன்றினார். 10 டிசம்பர் 1997 இல் டென்மார்க்கிற்கு எதிராக அறிமுகமானார். தென்னாப்பிரிக்காவுக்கு எதிராக, இவர் எட்டு ஓவர்கள் வீசி 43 ரன்களுக்கு 2 விக்கெட்டுகளை வீழ்த்தினார்.
# குர்மித்கல் சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1962 | வித்யாதர் குருஜி சாயண்ணா | சுதந்திராக் கட்சி |
| 1967 | என். எங்க்கப்பா | இந்திய தேசிய காங்கிரஸ் |
| 1972 | மல்லிகார்ச்சுன் கர்கெ |  |
| 1978 | இந்திரா காங்கிரஸ் |  |
| 1983 | இந்திய தேசிய காங்கிரஸ் |  |
| 1985 |  |  |
| 1989 |  |  |
| 1994 |  |  |
| 1999 |  |  |
| 2004 |  |  |
| 2008 | பாபுராவ் சின்சனச்சூர் |  |
| 2013 |  |  |
| 2018 | நாகனகௌடா கந்தகூர் | மதச்சார்பற்ற ஜனதா தளம் |
| 2023 | சரண கௌடா கந்தகூர் | } |
# அட்டப்பாடி மது கொலை வழக்கு


**அட்டப்பாடி மது கொலை வழக்கு** என்பது கேரள மாநிலம், அட்டப்பாடியில் அரிசி திருடியதாக கும்பலால் அடித்து பழங்குடியின இளைஞர் ஒருவர் கொலை செய்யப்பட்ட வழக்காகும். மது கைகள் கட்டப்பட்டு அழைத்து வரப்படும் காணொளியும், மது தாக்கப்படும் காணொளியும், புகைப்படமும் சமூக வலைதளங்களில் பகிரப்பட்டு நாட்டின் கவனம் பெற்றது. மதுவின் இறப்பினை செய்தி ஊடகங்கள் பேசு பொருளாக மாற்றினர். இதனால் அட்டப்பாடி மது கொலை வழக்கு முக்கியத்துவம் பெற்றது.  

## நிகழ்வு
அட்டப்பாடி இந்தியாவின் கேரளா மாநிலத்தில் அமைந்துள்ள பாலக்காடு மாவட்டத்தில் உள்ள அட்டப்பாடி தாலுகாவில் உள்ள ஒரு கிராமம் ஆகும். இங்கு மது என்ற மனநலம் பாதிக்கப்பட்ட மனிதர் குகையில் வாழ்ந்து வந்ததாக கூறப்படுகிறது.  

2018 ஆம் ஆண்டு பலசரக்கு கடை ஒன்றில் அரிசி திருடியதாக கட்டிவைத்து மது தாக்கப்பட்டார். இதையடுத்து உயிருக்கு ஆபத்தான நிலையில் அவரை மீட்ட காவல்துறையினர் மருத்துவமனையில் அனுமதித்தனர். எனினும், சிகிச்சை பலனின்றி அவர் உயிரிழந்தார்.  

## வழக்கு
மதுவை அடித்துக் கொன்ற வழக்கில் 16 பேர் மீது போலீஸ் வழக்கு பதிவு செய்து விசாரித்தனர்.  

இதுதொடர்பான வழக்கை எஸ்சி, எஸ்டி சிறப்பு நீதிமன்றம் விசாரித்து வந்தது. இவ்வழக்கில் 3000 பக்க குற்றப்பத்திரிகையும் தாக்கல் செய்யப்பட்டது.  

## தீர்ப்பு
இந்த வழக்கில் இறுதி வாதங்கள் நிறைவு பெற்ற நிலையில், மன்னார்காடு சிறப்பு நீதிமன்றம் ஏப்ரல் 4, 2023 இல் 14 பேரை குற்றவாளிகள் என தீர்ப்பு அளித்தது. இந்திய தண்டனை சட்டம் 304 (2) பிரிவின் கீழ் குற்றவாளிகாக அவர்கள் அறிவிக்கப்பட்டனர்.  

உசைன், மரைக்காயர், ச்ம்சுதீன், ராதாகிருஷ்ணன், அபுபக்கர், சித்திக், உபைத், நஜீப், ஜெய்ஜுமோன், முனீர் சஞ்சீவ், சதீஷ், ஹரீஷ் மற்றும் பிஜு உள்ளிட்டோரை குற்றவாளிகளாக நீதிமன்றம் அறிவித்தது. நான்காம் குற்றவாளியாகச் சேர்க்கப்பட்ட அனீஷ், 11 ஆம் குற்றவாளியாகச் சேர்க்கப்பட்ட அப்துல் கரீம் ஆகியோர் குற்றமற்றவர்கள் என விடுவிக்கப்பட்டனர்.  

2018 ஆம் ஆண்டு பிப்ரவரி மாதம் 22இல் மது கொல்லப்பட்டமைக்கு ஐந்து ஆண்டுகளுக்குப் பிறகு 2013 ஏப்ரல் 4 இல் நீதிமன்றம் தீர்ப்பு கிடைத்தது.  

## தண்டனை விவரம்
- குற்றம்சாட்டப்பட்ட 16 பேரில் 13 பேருக்கு ஏழு ஆண்டுகள் கடுங்காவல் சிறை தண்டனை.
- 16 ஆவது குற்றவாளியான முனீருக்கு மூன்று மாதங்கள் சிறை தண்டனையும், ஐநூறு ரூபாய் அபராதமும்.
- மற்ற 13 குற்றவாளிகளுக்கு ஒரு லட்சம் ரூபாய் அபராதம். இந்த ஒரு லட்சம் அபராதத்தொகையில் பாதியை மதுவின் தாயாருக்கு வழங்க வேண்டும்.

## ஆதாரங்கள்
# மல்ஸ்ரீ துன்

**மல்ஸ்ரீ துன்**என்பது ஒரு நேபாள இந்து நியூவா கலைவடிவம் ஆகும். இது, மாலாஸ்ரீ துன் அல்லது மல்ஸ்ரீ தூன் எனவும் அழைக்கப்படுகிறது. இதில் இசைக்கலைஞர்கள் பாரம்பரிய ராகம் மற்றும் தாள அமைப்பை அடிப்படையாகக் கொண்ட பக்தி இசையை நிகழ்த்துகிறார்கள். நேபாள இசையில், துன் தஷைனின் முக்கிய இசையாக இணைக்கப்பட்டுள்ளது. நேபாளத்தின் மிகப்பெரிய இந்து பண்டிகையான தஷைன் வந்துவிட்டது என்பதை அறிவிக்கும் இசையாக இது உள்ளது. மாலாஸ்ரீ துன் நேபாளத்தின் பழமையான பக்தி இசைகளில் ஒன்றாகும், இதன் தோற்றம் 17 ஆம் நூற்றாண்டில் உள்ளது. மல்ஸ்ரீ துன் முதலில் காத்மாண்டு பள்ளத்தாக்கிலிருந்த நெவாரி கலாச்சாரத்தைச் சேர்ந்தது. மேலும் இது நெவாரி கலாச்சாரத்தின் ஒரு நாட்டுப்புற இசையாக வளர்ந்தது. பின்னர் இந்த இசை, நேபாளி கலாச்சாரத்துடன் ஒன்றிணைந்து நேபாளத்தின் மிகப்பெரிய திருவிழாவான தஷைனின் பாரம்பரிய இசையாக மாறியது.  

## வரலாறு

உன்னதமான இந்த பக்தி இசை ஆயிரம் ஆண்டுகளுக்கும் மேலாக நேபாளத்தில் உள்ளது. 11 முதல் 17 ஆம் நூற்றாண்டுக்கு இடைப்பட்ட காலத்தில் காத்மாண்டுவில் இலக்கியச் செயல்பாடு அதிகரித்தது. இந்த புத்தகம் நாட்டிய சாஸ்திரத்தின் பிற்சேர்க்கையாக பக்தபூர் மன்னர் ஜகத் ஜோதி மல்லா மற்றும் அவரது மந்திரி வன்ஷமணி ஓஜா ஆகியோரால் எழுதப்பட்டது.  

பருவங்கள், அவற்றின் திருவிழாக்கள் மற்றும் அவற்றுடன் வரும் இசை பின்வருமாறு  
| க்ரிஷ்மா (கோடை) | சித்தினகா முதல் கதாமுக சாரே வரை | சின்ஜியா |  |  |
| --- | --- | --- | --- | --- |
| வர்ஷா (பருவமழை) | கதாமுக சாரே முதல் யன்லா புன்ஹி வரை | துகாஜ்யா |  |  |
| ஷரத் (இலையுதிர் காலம்) | சிலு மையே |  |  |  |
| ஹேமந்த் (குளிர்காலம்) | தாஷைன் (மோகனி) | மல்ஸ்ரீ | தாஷைனின் இசையாக பிரதான நேபாள இசையில் இணைக்கப்பட்டது |  |
| ஷிஷிர் | ஹோலி மையே |  |  |  |
| வசந்தா | வசந்த பஞ்சமி முதல் புத்த ஜெயந்தி வரை | வசந்தா | வசந்த பஞ்சமி அன்று நாசால்சௌக்கில் நேபாள நாட்டின் தலைவருக்காக இசைக்கப்பட்டது. | } |
இந்த மெல்லிசை நிகழ்ச்சி, மல்ஸ்ரீ துன் அல்லது தஷைன் துன் வெவ்வேறு இசைக்கருவிகளைப் பயன்படுத்தி இசைக்கப்படுகிறது, ஆனால் இதன் முக்கிய கருவிகள் சித்தார் மற்றும் தபலா ஆகும். இந்த இரண்டு இசைக்கருவிகளும் இந்த மெல்லிசை இசையை தோற்றுவித்த குறியீடுகளுடன் அழகாக இணைக்கப்பட்டுள்ளன. இப்போதெல்லாம், இந்த இசையை இசைக்க, கிட்டார், டிரம்ஸ் போன்ற பல்வேறு கருவிகளைப் பயன்படுத்துபவர்களை நாம் காணலாம். இந்த இசையை கேட்பவர்களுக்கு, மிகவும் புத்துணர்ச்சியையும், மகிழ்ச்சியையும் தருவதாக உள்ளது. இது கேட்பவர் அனைவரையும் கொண்டாட்டத்தின் மனநிலைக்கு அழைத்துச் செல்கிறது, இது இந்த மெல்லிசை 'துனின்' அழகான பகுதியாகும். எனவே, மல்ஸ்ரீ துனில் உள்ள தஷைன் துன் ஒரு அழகான இசையாகும், இது நேபாளத்தின் மிகவும் விமரிசையாக நடக்கும் மற்றும் எதிர்பார்க்கப்பட்ட திருவிழாவான தஷைனுக்கு மிகவும் முக்கியமானதாக உள்ளது.
# பீகார் செரீப்


**பீகார் செரீப்** (**Bihar Sharif**), இந்தியாவின் பிகார் மாநிலத்தின் நாலந்தா மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். இது பாட்னாவிற்கு தென்கிழக்கே 69.6 கிலோ மீட்டர் தொலைவில் உள்ளது. இந்நகரம் தெற்கு பிகாரின் வணிகம், பொருளாதாரம், கல்வி, சுற்றுலா மற்றும் வேளாண்மையின் முக்கிய மையம் ஆகும். 14-ஆம் நூற்றாண்டின் பாலப் பேரரசு காலத்தில் இந்நகரத்தின் ஒடந்தபுரியில் பெரிய விகாரையுடன், பௌத்த பல்கலைக்கழகமும் கட்டப்பட்டது. நாளந்தா பல்கலைக்கழகம் மற்றும் இந்நகரத்தில் இருந்த ''நாலந்தா மகாவிகாரையை தில்லி சுல்தானின் தளபதி பக்தியார் கில்ஜி அழித்து சிதைத்தார்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி பீகார் செரீப் மாநகரத்தின் மக்கள் தொகை 2,97,268 ஆகும். பாலின விகிதம் 1000 ஆண்களுக்கு பெண்கள் 927 வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு 75.30% ஆகவுள்ளது. இதன் மக்கள் தொகையில் இந்துக்கள் 65.86%, இசுலாமியர் 33.59% மற்றும் பிறர் 0.55% ஆகவுள்ளனர்.  

## போக்குவரத்து
### தொடருந்து நிலையம்

பீகார் செரீப் தொடருந்து சந்திப்பு நிலயம் புது தில்லி மற்றும் பாட்னா நகரங்களுடன் இணைக்கப்பட்டுள்ளது.
# கல்யாணி கஜபதி


**கல்யாணி கஜபதி** (*Kalyani Gajapati*) அல்லது **கல்யாணி தேவி** என்பவர் பர்லாகேமுண்டி கங்கா வம்சத்தின் தற்போதைய தலைவர் ஆவார். இவர் பரலக்கெமுண்டியின் கங்கா வம்சத்திற்குத் தலைமை தாங்கிய முதல் பெண்மணி ஆனார்.  

## வாழ்க்கை
கல்யாணி கஜபதி பெங்களூரில் தனது கல்வியைத் தொடர்ந்ததாலும், சென்னை அரண்மனைக்கு எப்போதாவது சென்று வருவதாலும், தனது ஆரம்ப ஆண்டுகளை பரலகமுண்டியிலிருந்து விலகிக் கழித்தார்.  

கல்யாணி கஜபதி புவனேசுவரத்தில் தனது தந்தை கோபிநாத் கஜபதி நாராயண் டியோ இறந்த பிறகு, 10 ஜனவரி 2020 அன்று 50 வயதில் முடிசூட்டினார். இவர் வம்சத்தின் 17வது தலைவி இவராவார். அரண்மனை அருகே உள்ள இராமசுவாமி கோவிலில் பூஜை முடிந்ததும், கல்யாணி ஊர்வலமாகத் தர்பார் மண்டபத்திற்கோ அழைத்துச் செல்லப்பட்டார். இங்கு இவர் இளவரசியின் உடையில் சிம்மாசனத்தில் அமர்ந்தாள். முடிசூட்டுக்குப் பிறகு, கல்யாணி தனது முதல் உத்தரவைப் பிறப்பித்தார்: இதன் பின்னரே இவரின் தந்தையின் இறுதிச் சடங்கு மற்றும் தகனம் நடைபெற்றது.  

கல்யாணி கஜபதி 2019 பிப்ரவரியில் அரசியல் கட்சியான பிஜு ஜனதா தளத்தில் சேர்ந்தார்.  

## மேலும் பார்க்கவும்

- கீழைக் கங்கர் வம்சம்
# மஞ்சு பாசு


**மஞ்சு பாசு** (*Manju Basu*) என்பவர் இந்திய அரசியல்வாதியும் அகில இந்திய திரிணாமுல் காங்கிரசின் அரசியல்வாதியும் மற்றும் நோபரா சட்டமன்ற உறுப்பினரும் ஆவார்.  

## திருமண வாழ்க்கை
மனிதநேயம் மற்றும் கல்வியில் பட்டதாரியான மஞ்சு, தொழில் ரீதியாக பள்ளி ஆசிரியராக இருந்தார். மஞ்சு பாசுவின் கணவர் பிகாஷ் பாசு பள்ளி ஆசிரியர் ஆவார்.  

## அரசியல்
மஞ்சுவின் கணவர் 2000ஆம் ஆண்டில் தேர்தலுக்கு முன்னதாக கொல்லப்பட்டதை அடுத்து, மஞ்சு தீவிர அரசியலில் நுழைந்தார்.  

மஞ்சு பாசு 2001-ல் நோபராவிலிருந்து திரிணாமுல் காங்கிரசு வேட்பாளராக நியமிக்கப்பட்டார். இத்தேர்தலில் மஞ்சு வெற்றி பெற்றார். இருப்பினும், இவர் 2006-ல் தோல்வியடைந்தார். ஆனால் 2011-ல் மீண்டும் வென்றார். 2016 பொதுத் தேர்தலில் மீண்டும் தொகுதியை இழந்தார். இத்தொகுதியில் காங்கிரசு வேட்பாளர் மதுசூதன் கோஷ் வெற்றி பெற்றார். மீண்டும், 2021 மேற்கு வங்க சட்டமன்றத் தேர்தலில் இவர் தனது நெருங்கிய போட்டியாளரான பாஜக<nowiki/>வின் சுனில் சிங்கைத் தோற்கடித்தார்.
# சந்தோசு சௌத்ரி


**சந்தோசு சௌத்ரி** (*Santosh Chowdhary*)(பிறப்பு 5 அக்டோபர் 1944) என்பவர் இந்தியத் தேசிய காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் 2009-ல் ஹோஷியார்பூர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். இவர் இதற்கு முன்பு 1992 மற்றும் 1999-ல் பஞ்சாப் பில்லூர் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் சபாய் கரம்சாரிகளுக்கான தேசிய ஆணையத்தின் தலைவராக இருந்தார்.
# டெபோரா சாம்சன்


**டெபோரா சாம்சன்** (*Deborah Sampson*) என்று அழைக்கப்படும் **டெபோரா சாம்ப்சன் கனெட்**, 17, திசம்பர், 1760 அன்று அமெரிக்காவின் மாசசூசெட்ஸில் உள்ள பிளம்ப்டனில் பிறந்தார். அக்காலத்தில் படைத்துறையில் பெண்கள் பணியாற்ற அனுமதி இல்லாத காரணத்தினால் இவர் ஒரு ஆணாக வேடமிட்டு, **ராபர்ட் சர்ட்லிஃப்** என்ற பெயரில் அமெரிக்க விடுதலைப் படையில் இணைந்து அமெரிக்க புரட்சிப் போரில் கலந்துகொண்டார். 1783 ஆம் ஆண்டு பிலடெல்பியாவில் காய்ச்சலால் பாதிக்கப்பட்டு அவருக்கு மருத்துவ சிகிச்சை தேவைப்பட்டபோது அவரது பாலினம் வெளிப்படது. அதுவரை சுமார் 17 மாதங்கள் இவர் ஆண் வேடத்தில் இருந்து போரில் ஈடுபட்டார் இருடைய உண்மையான அடையாளம் இவருடைய தளபதிக்குத் தெரியப்படுத்தப்பட்ட பிறகு, இவர் வெஸ்ட் பாயிண்டில் மரியாதையுடன் படையிலிருந்து வெளியேற்றபட்டார்.
# அனுராதபுரம் மகாவிகாரை

யில் முதல் தூபியின் மாதிரி சிற்பம், இடம்: அனுராதபுரம் மகாவிகாரை]]  
**அனுராதபுரம் மகாவிகாரை** (**Anuradhapura Maha Viharaya**), இலங்கையின் வடமத்திய மாகாணத்தில் உள்ள அனுராதபுரம் நகரத்தில் அமைந்த தேரவாத பௌத்த சமயத்தின் பெரிய விகாரை ஆகும். அனுராதபுர இராச்சியத்தை கிமு 247 முதல் 207 முடிய ஆண்ட மன்னர் தேவநம்பிய தீசன் இந்த மகாவிகாரையை, தனது தலைநகராக இருந்த அனுராதபுரத்தில் நிறுவினார். இவ்விகாரையில் தேரவாத பௌத்த பிக்குகள் தியானம் செய்து கொண்டு, கௌதம புத்தரை வழிபட்டனர்.  

## இதனையும் காண்க
- ஜேத்தவனராமயா
## அடிக்குறிப்புகள்
# ஒடந்தபுரி



**ஒடந்தபுரி மகாவிகாரை** (**Odantapuri**), இந்தியாவின் பிகார் மாநிலத்தின் நாலந்தா மாவட்டத்தின் தலைமையிடமான பிகார் செரீப் நகரத்தில் இருந்த பெரிய பௌத்த விகாரை மற்றும் கல்வி நிலையம் ஆகும். இந்த விகாரையை பாலப் பேரரசர் முதலாம் கோபாலன் பொ.ஊ. 8 அல்லது 8ஆம் நூற்றாண்டில் நிறுவினார்.  

பொ.ஊ. 1100களின் இறுதியில் தில்லி சுல்தானின் படைத்தலைவர் பக்தியார் கில்ஜி பிகார் படையெடுத்த போது, ஒடந்தபுரி கோட்டை, மகாவிகாரை மற்றும் நாளந்தா பல்கலைக்கழகத்தை இடித்து தரைமட்டம் ஆக்கினார்.
# சந்திரிமா சாகா


**சந்திரிமா சாகா** (*Chandrima Shaha*)(பிறப்பு 14 அக்டோபர் 1952) என்பவர் இந்திய உயிரியலாளர் ஆவார். 2023 சனவரி நிலவரப்படி, இவர் கொல்கத்தாவில் உள்ள இந்திய வேதியியல் உயிரியல் நிறுவனத்தில் ஜே. சி. போசு இருக்கையின் புகழ்பெற்ற பேராசிரியராக உள்ளார். சாகா தடுப்பித்திறனையல் தேசிய ஆய்வு நிறுவனத்தில் முன்னாள் இயக்குநரும் முன்னாள் பேராசிரியரும் ஆவார். இவர் இந்தியத் தேசிய அறிவியல் கழகத்தின் தலைவராக 2020 முதல் 2022 வரையிலான காலத்திலும் இதே நிறுவனத்தில் 2016 முதல் 2018 துணைத் தலைவராக (சர்வதேச விவகாரங்கள்) இருந்தார். இவர் உலக அறிவியல் அகாதமி, இந்திய தேசிய அறிவியல் அகாதமி, இந்திய அறிவியல் கழகம், தேசியத் அறிவியல் கழகம், இந்தியா மற்றும் மேற்கு வங்க அறிவியல் மற்றும் தொழில்நுட்ப அகாதமி ஆகியவற்றின் தேர்ந்தெடுக்கப்பட்ட உறுப்பினர் ஆவார்.  

## கல்வி
சாகா கொல்கத்தா பல்கலைக்கழகத்தில் பட்டம் பெற்றார். இந்திய வேதியியல் உயிரியல் நிறுவனத்தில் 1980-ல் முனைவர் பட்ட ஆராய்ச்சியை முடித்தார். தனது முது முனைவர் பட்ட ஆராய்ச்சிக்காகச் சாகா 1980 முதல் 1982 வரை கன்சாஸ் பல்கலைக்கழக மருத்துவ மையத்திலும், பின்னர் 1983 முதல் 1984 வரை நியூயார்க் நகரத்தின் மக்கள் தொகை குழுவிலும் பணியாற்றினார்.  

## தொழில் வாழ்க்கை
சாகா தேசிய அறிவியல் கழகம், அலகாபாத் (2016-2017), இந்திய அறிவியல் கழகம், பெங்களூர் (2013-2015) மற்றும் 2018 தலைமைத்துவ மாநாட்டின் உறுப்பினராகவும் இருந்தார். இவர் தற்போது ஆட்சிக்குக் குழுவின் உறுப்பினராக இமஆச-நிர்வாகக் குழு - ஐதராபாத் பல்கலைக்கழகம்-ஆட்சிக்குழு - இன்ஸ்டெம், பெங்களூர், அறிவியல் ஆலோசனைக் குழு, அறிவியல் ஆலோசனைக் குழு - தேசிய விலங்கு உயிரி தொழில்நுட்ப நிறுவனம், அறிவியல் ஆலோசனைக் குழு - ராஜீவ் காந்தி உயிர்தொழில்நுட்பவியல் மையம், திருவனந்தபுரம் உள்ளார். இவர் அறிவியல் ஆலோசனைக் குழு உறுப்பினராக வாழ்க்கை அறிவியல் ஆராய்ச்சி வாரியம், (2012-2016) இல் பணியாற்றினார்.  

## விருதுகளும் கௌரவங்களும்

- பயோபார்மா விருதுகள், வாழ்நாள் சாதனையாளர் விருது, 2021
- டி. பி. பர்மா நினைவு விரிவுரை விருது - 2019
- சாந்தி ஸ்வரூப் பட்நாகர் பதக்கம், 2019
- பிரிவுத் தலைவர், உயிரியல் அறிவியல், தேசிய அறிவியல் அகாதமி, 2017
- தேர்ந்தெடுக்கப்பட்ட குழு உறுப்பினர், தேசிய அறிவியல் அகாதமி, அலகாபாத், 2016
- இந்தியத் தேசிய அறிவியல் அகாதமியின் துணைத் தலைவராகத் தேர்ந்தெடுக்கப்பட்டார், 2016
- அறிவியல் துறையில் சிறந்து விளங்கியவர்களுக்கான தேவி விருது, 2015
- ஓம் பிரகாஷ் பாசின் விருது, 2015
- மூன்றாம் உலக அறிவியல் அகாதமி விருது, இத்தாலி, 2014
- 14வது புஷ்பா ஸ்ரீராமாச்சாரி அறக்கட்டளை நாள் சொற்பொழிவு விருது, 2014
- பேராசிரியர். (திருமதி) அர்ச்சனா சர்மா நினைவு விருது, தேசிய அறிவியல் அகாதமி, 2013
- சந்திரகலா கோரா நினைவுப் பதக்கம், இந்தியத் தேசிய அறிவியல் அகாதமி, 2013
- டாக்டர் தர்ஷன் ரங்கநாதன் நினைவு விருது, இந்தியத் தேசிய அறிவியல் அகாதமி, 2010
- இந்தியத் தேசிய அறிவியல் அகாதமி, தில்லி, 2008-ல் உறுப்பினராகத் தேர்ந்தெடுக்கப்பட்டார்
- தேர்ந்தெடுக்கப்பட்ட சக, இந்திய அறிவியல் அகாதமி, பெங்களூர், 2004
- 2003 டி.என்.ஏ. கண்டுபிடிப்பின் போது உயிரி தொழில்நுட்பத் துறை 'சிறப்பு விருது'
- இந்தியத் தேசிய அறிவியல் அகாதமி, அலகாபாத், இந்தியா 1999 தேர்ந்தெடுக்கப்பட்ட உறுப்பினர்
- இந்திய மருத்துவ ஆராய்ச்சி சபையின், சகுந்தலா அமீர்சந்த் விருது, புது தில்லி, 1992

## தேர்ந்தெடுக்கப்பட்ட வெளியீடுகள்

### நூல்

- *கைப்பற்றப்பட்ட தருணங்கள்: சந்திரிமா ஷாஹாவின் ஷம்பு ஷஹாவின் வாழ்க்கை*, *சீகல் பப்ளிஷர்ஸ்*, கொல்கத்தா (*Captured Moments: A Life of Shambhu Shaha* by Chandrima Shaha, Seagull Publishers, Calcutta (2000)
# ரீமா தாஸ்


**ரிமா தாஸ்** ( *Rima Das* ; பிறப்பு 1982) ஒரு இந்திய திரைப்படத் தயாரிப்பாளர் ஆவார். 2017 ஆம் ஆண்டு வெளியாகி பல தேசிய மற்றும் சர்வதேச விருதுகளை வென்ற *வில்லேஜ் ராக்ஸ்டார்ஸ்* திரைப்படத்திற்காக மிகவும் பிரபலமானவர். மேலும் திரைப்பட வகையில் சிறந்த வெளிநாட்டு மொழிக்கான 90வது அகாதமி விருதுகளுக்கான இந்தியாவின் அதிகாரப்பூர்வ நுழைவு ஆனது. இது அகாதமி விருதுக்கு சமர்ப்பிக்கப்பட்ட முதல் அசாமிய திரைப்படமாகும். தொராண்டோ சர்வதேச திரைப்பட விழாவின் விளம்பரத் தூதுவர்களில் ஒருவராக உள்ளார். இதில் திரைப்படங்களில் பாலின சமத்துவத்திற்கான காரணத்தை முன்வைக்கும் *ஷேர் ஹெர் ஜர்னி* பிரச்சாரத்தை முன்னெடுத்தார். பெர்லின் சர்வதேசத் திரைப்பட விழா தலைமுறை 14 பிளஸ், மும்பை சர்வதேச திரைப்பட விழா, தாலின் பிளாக் நைட்ஸ் திரைப்பட விழா மற்றும் குழந்தைகள் மற்றும் இளைஞர்களுக்கான ஸ்லின் திரைப்பட விழா ஆகியவற்றின் நடுவர் மன்றத்திலும் இருந்துள்ளார்.  

பிப்ரவரி 2018 இல் சிறீமந்தா சங்கர்தேவா சர்வதேச கலையரங்கத்தில் நடைபெற்ற கிருஷ்ண காந்தா ஹண்டிகி மாநில திறந்தநிலை பல்கலைக்கழகத்தின் (KKSHOU) 3வது பட்டமளிப்பு விழாவில் ரீமா தாஸுக்கு கௌரவ முனைவர் பட்டம் வழங்கப்பட்டது  

## தொழில்
*பிரதா* என்ற தனது முதல் குறும்படத்தை 2009இல் உருவாக்கினார். பின்னர், தனது சொந்த கிராமமான கலார்டியாவில் கேனான் டி.எஸ்.எல்.ஆர் கருவி மூலம் படமாக்கப்பட்ட தனது முதல் திரைப்படமான *அந்தர்த்ரிஷ்டி (மேன் வித் பைனாகுலர்ஸ்)* படத்தின் பணியைத் தொடங்கினார். 2016 ஆம் ஆண்டில், *அந்தர்த்ரிஷ்டி* மும்பை திரைப்பட விழாவிலும், தாலின் பிளாக் நைட்ஸ் திரைப்பட விழாவிலும் திரையிடப்பட்டது.  

திரைப்படத் தயாரிப்பின் எந்த அம்சத்திலும் பயிற்சி பெறவில்லை, என்றாலும், ஒரு திரைப்படத்தை எழுதுதல், இயக்குதல், தயாரித்தல், படத்தொகுப்பு செய்தல் மற்றும் படமாக்குதல், கலை இயக்கம் மற்றும் ஆடை வடிவமைப்பு ஆகியவற்றைக் கையாளுதலில் ஒரு பெண் குழுவாக அறியப்பட்டார். இது, தனது தொழில் வாழ்க்கைக்கு ஒரு வாய்ப்பாக மாறியதாக நம்புகிறார்:  

## தனிப்பட்ட வாழ்க்கை
அசாமின் குவஹாத்திக்கு தென்மேற்கே 50 கி.மீ. தொலைவிலுள்ள சாய்கான் அருகே உள்ள கலார்டியா கிராமத்தைச் சேர்ந்தவர். ஒரு ஆசிரியரின் மகளான இவர் புனே பல்கலைக்கழகத்தில் சமூகவியலில் முதுகலை பட்டத்திற்குப் பிறகு தேசிய தகுதித் தேர்வில் தேர்ச்சி பெற்றார். ஆனால் நடிகராக வேண்டும் என்ற ஆசை 2003ல் மும்பைக்கு அழைத்துச் சென்றது. பிரித்வி நாடக அரங்கத்தில் அரங்கேற்றப்பட்ட பிரேம்சந்தின் *கோடான்*என்ற நாடகத்தில் தழுவல் உட்பட பல நாடகங்களில் நடித்துள்ளார்.